Z A P I S N I K

IZREDNE  SKUPŠČINE – 01/2011
NAMIZNOTENIŠKE  ZVEZE  SLOVENIJE

Velenje, 20.01.2011 ob 17.00 uri
Navzoči delegati z glasovalno pravico: 
Janez Bončina (MRNTZ Ljubljana), Petra Žibrat (ŠD Cven), Bojan Terbuc (NTK Ptuj), Uroš Slatinšek (NTK Krka Novo mesto), Vesna Ojsteršek Drnovšek (NTK Hrastnik), Peter Žibrat (NTK Sobota), Tomaž Vok (NTS Petrovče), Vojko Lukner (NTK Radlje ob Dravi), Iztok Klančar (NTK Logatec), Mirjana Ramšak (NTK SPIN Šoštanj), Jože Mikeln (NTK Ljubljana), Robert Smodiš (NTK KEMA Puconci), Igor Varl (NTK Gorica), Igor Petrovčič (NTK Preserje), Andrej Novak (NTK Melamin), Zdenko Švab (NTK Arrigoni), Borut Veren (NTK Ilirija), Dušan Jeriha (NTK TEMPO Velenje), Janez Muzik (NTK Križe); 
Člani IO NTZS: 
Marjan Hribar, Igor Novel, Matija Krnc, Božo Šetina, Peter Žibrat,  Igor Petrovčič, Boštjan Tancer;
NTZS:
Danijel Šarlah, Sajda Slatinšek
Ostali prisotni:  
Polona Čehovin Sušin, Miran Kondrič, Miro Leskovec, Bojan Rak, Edvard Vecko;
Predlog dnevnega reda:
1. Otvoritev

2. Sprejem dnevnega reda in izvolitev organov Skupščine 
3. Poročilo verifikacijske komisije 
4. Sprejem in potrditev zapisnika 39. redne letne Skupščine z dne 24.06.2010 

5. Sprejem in potrditev Statuta Namiznoteniške zveze Slovenije

6. Razno

7. Zaključna beseda predsednika NTZS, mag Marjana Hribarja 

K točki 1.
Marjan Hribar otvori Izredno Skupščino NTZS. 

K točki 2.

Marjan Hribar da na glasovanje dnevni red, ki je bil zapisan v vabilu in gradivu za Izredno Skupščino NTZS. Dnevni red se soglasno sprejme.

V skladu s Poslovnikom o delu skupščine so predlagani naslednji organi skupščine in njihova sestava:

· delovno predsedstvo

Matija Krnc (delovni predsednik), Peter Žibrat, Uroš Slatinšek;
· verifikacijska komisija
Igor Petrovčič, Mitja Horvat, Bojan Terbuc;
· zapisnikar 
Sajda Slatinšek;
· overovatelja zapisnika
Danijel Šarlah, Vesna Ojsteršek Drnovšek;
Glasovanje: Predlog dnevnega reda in organi skupščine so bili soglasno sprejeti.

ZA: 19

PROTI: 0

SKLEP 1: 

Skupščina Namiznoteniške zveze Slovenije soglasno sprejme dnevni red, organe skupščine in njihovo sestavo. 

Marjan Hribar preda besedo g. Krnc Matiji, ki bo vodil Izredno Skupščino NTZS skladno s Poslovnikom o delu Skupščine.
K točki 3.

Matija Krnc pozove verifikacijsko komisijo, da poda svoje ugotovitve glede sklepčnosti Skupščine.

Igor Petrovčič  v imenu verifikacijske komisije sporoči, da je bilo oddanih 19 glasovnic. V skladu s 15. členom Pravil NTZS, se je po preteku 30 minut ponovno ugotavljala sklepčnost. 
Po polurnem premoru je sklepčnost skupščine potrjena, saj se po Pravilih NTZS  po preteku 30 min  šteje, da je kvorum dosežen, če je prisotnih najmanj 1/3 članic.
K točki 4.
Matija Krnc odpre razpravo k 4. točki dnevnega reda, potrditev zapisnika 39. Redne letne Skupščine NTZS. 

Ker ni bilo pripomb, je predlog potrditve zapisnika 39. Skupščine NTZS dan na glasovanje.

Glasovanje: Zapisnik 39. Redne letne Skupščine NTZS je soglasno sprejet
ZA: 19

PROTI: 0
SKLEP 2: 

Skupščina Namiznoteniške zveze Slovenije soglasno potrdi in sprejme Zapisnik 39. Redne letne Skupščine NTZS.
K točki 5.
Matija Krnc preda besedo Smodiš Robertu, ki predstavi gradivo  k 5. točki dnevnega reda, potrditev Statuta NTZS.
Robert Smodiš predstavi vse spremembe Pravil NTZS, ki jih Izvršni odbor predlaga Skupščini NTZS.  
Omeni, da so vse spremembe Pravil NTZS, ki so jih člani skupščine dobili v gradivu,  predhodno večkrat obravnavali na sejah Izvršnega odbora NTZS in poskušali za Skupščino pripraviti celovit dokument.
Matija Krnc odpre razpravo k 5. točki dnevnega reda. 
Janez Bončina vpraša po katerem Zakonu o društvih je bil popravljen in urejen Statut, zaprosi za razlago 20. člena statuta ter vpraša kaj je s Pravilnikom o varovanju osebnih podatkov. 

Robert Smodiš pojasni, da Zakon o Društvih je v veljavi že od leta 1996 in da so bila Pravila bila usklajena z zakonom, vse nove spremembe, ki so nastale s sprejetjem novega Zakona o društvih bomo uskladili do Redne letne Skupščine NTZS. Na drugo vprašanje odgovori, da je izhajal iz dejstva, da lahko na imamo izredno volilno Skupščino, kjer volimo predsednika strokovno trenerskega na predlog predsednika NTZS sveta oziroma ko imamo redno volilno Skupščino kjer imamo samo kandidata za predsednika NTZS. V tem prehodnem obdobju, ko nimamo izvoljenega predsednika lahko predsednika STS predlaga kandidat za predsednika NTZS. Razloži, da Pravilnik o varovanju osebnih podatkov je prioriteta med Pravilniki, ki jih bomo napisali, posodobili in sprejeli, takoj po sprejetju Statuta in formacijah novih komisij NTZS.
Jože Mikeln v imenu NTK Ljubljana predlaga, da se v 20. členu Statuta črta besedilo na predlog predsednika oziroma kandidata za predsednika NTZS.
Marjan Hribar se strinja, da je to najbolj demokratična pot in se strinja s predlogom predstavnika NTK Ljubljana. Želi pa si, da bi predsednik strokovno trenerskega sveta poskušal slediti usmeritvam, ki so jih vsi skupaj že sprejeli in potrdili na prejšnji skupščini. 
Polona Čehovin Sušin, predstavnica Mednarodne namiznoteniške zveze – ITTF, poda svoja priporočila, ki so bila posredovani tudi vsem panožnim  nacionalnim zvezam s strani mednarodne namiznoteniške zveze. Poda pobudo za implementacijo določil, ki določajo fair play, antidoping in športa invalidov v Statut NTZS. V nadaljevanju poda svoje osebno mnenje glede organigrama NTZS. 
Borut Veren, predstavnik NTK Ilirija predlaga, da v 29. členu Statuta v zadnjem stavku za besedo poleg, doda še ali namesto komisij.

Miran Kondrič omeni, da ga moti, da je premalo pozornosti namenjeno stroki, saj se ne omenja licenciranje in le z eno besedo usposabljanje. Priporoča, da se tudi to zavede v statutu. Predlaga, da se v 34. členu Statuta popravi alineja, ki govori o izobraževanju in sicer iz koordinira izvedbo izobraževanj in usposabljanj strokovnih delavcev v namiznem tenisu v koordinira izvedbo usposabljanj in licenciranj strokovnih delavcev v namiznem tenisu. Pojasni, da Strokovno trenerski svet ne more predlagati kandidata za kategorizacijo, ker je to v domeni OKS, zato predlaga črtanje predzadnje alineje 34. člena Statuta. Poudari še, da se v svetu vse manj uporablja izraz invalid, ampak oseba s posebnimi potrebami, ta naziv priporoča tudi mednarodna namiznoteniška zveza Slovenije. 
Matija Krnc povzame predlagane dopolnitve, ki jih poda na glasovanje Skupščini.

 In sicer:

-  v 20. členu Statuta črta besedilo na predlog predsednika oziroma kandidata za predsednika NTZS
-    v 29. členu Statuta v zadnjem stavku za besedo poleg, doda še ali namesto komisij.

-  v 34. členu Statuta popravi alineja, ki govori o izobraževanju in sicer iz koordinira izvedbo izobraževanj in usposabljanj strokovnih delavcev v namiznem tenisu v koordinira izvedbo usposabljanj in licenciranj strokovnih delavcev v namiznem tenisu

-   v 34. člena Statuta črtanje predzadnje alineje 

Glasovanje: Statut Namiznoteniške Slovenije z dopolnitvami.

ZA: 17

PROTI: 2

Proti sta glasovala Janez Stibrič in Iztok Klančar.

Kvorum je bil dosežen za spremembo Pravil NTZS po 16. členu Pravil NTZS in sicer:  Za sprejem pravil ali njihovih sprememb in dopolnitev ter sklepa o prenehanju dela (likvidaciji) NTZS, je odločitev sprejeta, če zanjo glasuje najmanj 2/3 na Skupščini prisotnih članic. 

 SKLEP 3: 

Skupščina Namiznoteniške zveze Slovenije soglasno potrdi in sprejme Statut Namiznoteniške zveze Slovenije z dopolnitvami. 
K točki 6.
Matija Krnc odpre razpravo k točki 6 dnevnega reda, razno.
Pod točko razno ni bilo razprave.

K točki 7.
Marjan Hribar zaključi Skupščino NTZS z zahvalo prisotnim. 
Skupščina se je zaključila ob 18:50 uri.

Zapisnikar:    Sajda Slatinšek      
Predsednik delovnega predsedstva:        Matija Krnc   
Overovatelja zapisnika:              Danijel Šarlah                 Vesna Ojsteršek Drnovšek

